Odla təmasda (film, 1972)

Məzmunu 
Film Azərbaycan xalqının bir çox ölkələrlə siyasi, iqtisadi və mədəni əlaqəsinə həsr olunmuşdur.

Kinolentin ilk kadrlarından bəlli olur ki, Bakının yaşı min ildən çoxdur. Abşeron nefti hələ Makedoniyalı İsgəndərin zəmanəsində "odlu yağ" adı ilə məşhurmuş.

Filmdən bu da məlum olur ki, Azərbaycanın xarici ölkələrlə əlaqəsi ta qədimdən bu günədək ardıcıl olaraq mövcud imiş. Və bu mövcudluq Azərbaycan, Hindistan neftçilərinin dostluğunda, Bakıda keçirilən Asiya, Afrika və Latın Amerikası yazıçılarının beynəlxalq konfransında, görkəmli balet ustası, SSRİ Xalq artisti Qəmər Almaszadənin Bağdad milli balet məktəbinə rəhbərliyini əks etdirən kinokadrlarda təzahür olunur. Eyni zamanda göstərilir ki, Azərbaycanın xarici ölkələrlə mədəni-iqtisadi əlaqəsi gündən-günə inkişaf edir.

 Filmin heyəti 

 Film üzərində işləyənlər 
Rejissor: Yalçın Əfəndiyev
Ssenari müəllifi: Əli Qafarov, Əhmədağa Muğanlı
Operator: Zaur Məhərrəmov, Vladimir Konyagin
Bəstəkar: Aqşin Əlizadə
Səs operatoru: Şamil Kərimov

Kateqoriya:1972-ci ilin Azərbaycan filmləri
Kateqoriya:Qısametrajlı sənədli filmlər
Kateqoriya:Tarixi filmlər